**B O S N A I H E R C E G O V I N A**

**FEDERACIJA BOSNE I HERCEGOVINE**

**U N S K O - S A N S K I K A N T O N**

 **OPĆINA BOSANSKA KRUPA**

**JEDINSTVENI OPĆINSKI ORGAN UPRAVE**

**OPĆINE BOSANSKA KRUPA**

**Broj:** 07-11-5-5034/21

**Bosanska Krupa,** 13.07.2021.godine

 Na osnovu članova 70. stav 1. i 88. Zakona o javnim nabavkama („Službeni glasnik BiH“, broj: 39/14), u konkurentskom postupku nabavke radova- Izgradnja novih linija javne rasvjete i dopuna/proširenje postojećih linija javne rasvjete na području općine Bos. Krupa, na prijedlog Komisije za provođenje postupka javne nabavke Općinski načelnik, kao rukovodilac organa uprave donosi:

**ODLUKU**

 **o izboru najpovoljnijeg ponuđača**

1. Prihvata se ponuda ponuđača OED„ ELEKTRO-VELIĆ“ Bosanska Krupa, ul. Kolodvorska bb, u postupku nabavke radova - Izgradnja novih linija javne rasvjete i dopuna/proširenje postojećih linija javne rasvjete na području općine Bos. Krupa, sa ponuđenom cijenom u ukupnom iznosu od 9.691,40 KM bez PDV-a (ponuđač nije u sistemu PDV-a).
2. Izabrani ponuđač se obavezuje da u roku ne dužem od 5 (pet) dana od dana zaprimanja ove Odluke dostavi originale ili ovjerene kopije dokaza o ispunjavanju uslova lične sposobnosti u skladu sa datom izjavom iz člana 45. Zakona o javnim nabavkama, ukoliko iste nije dostavio u sastavu ponude.
3. Po konačnosti ove odluke sa izabranim ponuđačem potpisat će se ugovor o nabavci radova- Izgradnja novih linija javne rasvjete i dopuna/proširenje postojećih linija javne rasvjete na području općine Bos. Krupa.

**O b r a z l o ž e n j e**

Postupak javne nabavke pokrenut je Odlukom o pokretanju postupka javne nabavke broj: 07-11-5-5034/21 od 21.6.2021. godine. Javna nabavka je provedena putem konkurentskog postupka – nabavka radova - Izgradnja novih linija javne rasvjete i dopuna/proširenje postojećih linija javne rasvjete na području općine Bos. Krupa. Obavještenje o nabavci broj: 1272-7-3-63-3-43/21 je objavljeno na portalu javnih nabavki dana 21.06.2021.godine na službenoj web stranici općine Bosanska Krupa. Po objavljenom obavještenju rok za prijem ponuda je bio 30.06.2021. godine do 13,00 sati. Do označenog roka za prijem ponuda na protokol Ugovornog organa je pristigle su dvije ponude, a što je vidljivo iz tabelarnog pregleda dostavljenog od strane službenice koja radi na protokolu ugovornog organa i to:

1. **Doo „Ering“ Živinice,** broj protokola: 07-11-5-5034-2/21, 29.6.2021. godina u 10:40 sati,
2. **OED „ELEKTRO VELIĆ“ Bosanska Krupa,** broj protokola: 07-11-5-5034-3/21, 30.6.2021. godina u 09:09 sati,

Komisija za provođenje postupka javne nabavke je u skladu sa tenderskom dokumentacijom dana 30.06.2021. godine u 13,30 sati, izvršila javno otvaranje ponuda.

1. **Doo „Ering“ Živinice ,** dostavljena ponuda uredno zapakovana i bez vidnih oštećenja, ponudio je:

cijena ponude: **14.720,00 KM bez PDV**, popusta nema

PDV  **2.502,40 KM**

**ukupna cijena za ugovor**: **17.222,40 KM sa PDV- om,**

1. **OED „ELEKTRO VELIĆ“ Bosanska Krupa,** dostavljena ponuda uredno zapakovana i bez vidnih oštećenja, ponudio je:

cijena ponude: **9.691,40 KM bez PDV**, popusta nema

PDV  **- KM**

**ukupna cijena za ugovor**: **9.691,40 KM sa PDV- om,**

Komisija je izvršila pregled ponuda i dostavljene dokumentacije, te konstatovala da su ponude ponuđača potpune, ispravne u formalno-pravnom smislu (ponuđači je dostavili ponude u skladu sa tenderskom dokumentacijom, ispunili uslove za učešće, dostavili potrebne dokaze kao i da računskih grešaka nije bilo.

Komisija je konstatovala da je procijenjena vrijednost predmetne nabavke 8.380,40 KM bez PDV-a odnosno 9.805,07 KM sa PDV-om.

Komisija je utvrdila da je cijena ponude ponuđača **OED „ELEKTRO VELIĆ“ Bosanska Krupa,** koja iznosi **9.691,40 KM** , **za više od 20% niža** od cijene drugorangirane prihvatljive ponude ponuđača **Doo „Ering“ Živinice,** koja iznosi **14.720,00 KM bez PDV odnosno 17.222,40 KM sa PDV- om**, pa je predložila ugovornom organu da se zatraži pismeno obrazloženje cijene ponude od **OED „ELEKTRO VELIĆ“ Bosanska Krupa** jer je ista neprirodno niska u odnosu na ponudu drugog ponuđača.

Ugovorni organ dana 05.07.2021. godine putem e-maila ponuđaču **OED „ELEKTRO VELIĆ“ Bosanska Krupa** uputio zahtjev za obrazloženje cijene ponude jer je ista neprirodno niska u odnosu na ponudu drugog ponuđača, a u skladu sa članom 66. Zakona o javnim nabavkama i članom 17. stav (7) b, Uputstva o načinu pripreme modela tenderske dokumentacije i ponuda.

 Ponuđač **OED „ELEKTRO VELIĆ“ Bosanska Krupa** je u ostavljenom roku na protokol ugovornog organa dana 06.07.2021. godine dostavio obrazloženje ponuđene cijene.

Komisija je na nastavku sastanka 07.07.2021. godine razmatrala dostavljeno pojašnjene cijene te konstatovala da isto prihvata jer je ponuđač ponudio osnovno obrazloženje svoje ponuđene cijene sa aspekta ekonomičnosti, ekonomske isplativosti, višegodišnjeg iskustva i mjesta izvođenja radova.

Komisija je predložila Ugovornom organu da zakaže e-aukciju s kvalifikovanim ponuđačima i to **OED „ELEKTRO VELIĆ“ Bosanska Krupa** i **d.o.o „ERING“ Živince**, u skladu sa Pravilnikom o uslovima i načinu korištenja e-aukcije (“Službeni glasnik BiH”broj 66/16 od 06.09.2016 godine).

Provođenje e-aukcije je zakazano dana 09.07.2021. godine u 14:00 h i ista je trajala od 14:00 h do 14:10 h. Na osnovu izvještaja o toku i završetku e-aukcije utvrđeno je da je konačna rang lista ponuđača sljedeća:

1. **OED „ELEKTRO VELIĆ“ Bosanska Krupa, konačna cijena ponude iznosi 9.691,00 KM bez PDV-**a, pa i ukupna cijena ponude **iznosi 9.691,40 KM sa PDV-om** (početna cijena ponude nije umanjivana)-ponuđač nije u sistemu PDV-a.
2. **d.o.o „ERING“ Živince konačna cijena ponude iznosi 14.720,00 KM** bez PDV-a, pa ukupna cijena ponude **iznosi 17.222,40 KM sa PDV-om** (početna cijena ponude nije umanjivana)

Nakon uspješno završene e-aukcije sa kvalifikovanim ponuđačima, a s obzirom da je kriterij za dodjelu Ugovora „najniža cijena tehnički zadovoljavajuće ponude“, i da je cijena prvorangirane ponude u okviru obezbjeđenih sredstava i procjenjene vrijednosti predmetne nabavke, Komisija za provođenje postupka javne nabavke je predložila Ugovornom organu da donese Odluku o izboru najpovoljnijeg ponuđača i to prvorangiranog ponuđača **OED „ELEKTRO VELIĆ“ Bosanska Krupa**  i zaključi Ugovor.

S obzirom da je kriterij za dodjelu ugovora „najniža cijena tehnički zadovoljavajuće ponude“, to je Ugovorni organ prihvatio prijedlog Komisije i donio odluku o izboru najpovoljnijeg ponuđača OED „ELEKTRO-VELIĆ“ Bosanska Krupa, s kojim će po konačnosti odluke i zaključiti Ugovor.

**Pouka o pravnom lijeku**

Protiv ove odluke može se izjaviti žalba najkasnije u roku od 5 (pet) dana od dana prijema ove odluke. Žalba se izjavljuje Ugovornom organu u pisanoj formi direktno ili putem pošte u dovoljnom broju primjeraka, a koji ne može biti manje od tri.

Obrađivač: Selma Bužimkić

 **OPĆINSKI NAČELNIK**

 Armin Halitović

Dostavljeno:

1. OED „ELEKTRO-VELIĆ“ Bosanska Krupa

Ul. Kolodvorska bb

1. d.o.o „ERING“ Živince
2. U spis
3. a/a